સ્થિતિ વણસી રહી હોવાનું માલુમ પડતા પોલીસ કમિશનર શિવાનંદ ઝા, ક્રાઇમ બ્રાન્ચના ડીસીપી સહિતના ઉચ્ચ અધિકારીઓનો કાફલો ઘટના સ્થળે પહોંચી ગયો હતો. પોલીસ ઉપરાતં વ્રજ્જની ટીમે સ્થિતિને કાબુમાં લેવા માટે પ્રયાસો આદર્યા હતા. જે દરમિયાન એકઠાં થયેલા ટોળાને વિખેરવા માટે પોલીસે ટિયરગેસના 70 જેટલા સેલ છોડ્યા હતા. તેમજ હવામાં 10 રાઉન્ડ ગોળીબાર પણ પોલીસે કર્યું હતું. છતાં મામલો વધું વણસતા રેપિડ એક્શન ફોર્સની મદદ લેવામા આવી હતી. હાલ શાહપુરની સ્થિતિ ભારેલા અગ્નિ જેવી છે અને ઉચ્ચ પોલીસ અધિકારીઓએ લોકોને શાંતિ જાળવવા અપીલ કરી છે.